27/12/2013 | Administración LocalMunicipal
Ferrol
Urbanismo
Notificación Merchad SC; arquivo exptes. P 109/08 e AP 163/08

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Urbanismo, Infraestruturas e Contratación de este Concello por delegación da Alcaldía de 30/04/2013 (BOP 16/05/2013), con data de hoxe, aprobou, elevándoa a resolución, unha proposta da xefatura do Negociado de Licenzas que literalmente transcrita di así: I. Merchad SC con data 08/05/2008 e Rexistro de Entrada núm.19.526 solicitou licenza de obras para acondicionamento de centro de perruquería e estética na estrada de Castela 253 baixo (Exped. P 109/08), e con data 20/10/2008 e Rexistro de Entrada núm.43.459 solitou licenza de apertura para a devandita actividade (Exped. AP 163/08). II. Con data 23/11/2009, e polo informe desfavorable dos servizos de enxeñería de data 20/11/2009, requiríuselle para corrixise determinadas deficiencias. III. Con data 20/02/2012 a Policía Local informa que as obras estan rematadas e que a actividade está en funcionamento, co nome comercial “C&M”. IV. Con data 23/02/2012 concedeuse a Merchad SC un prazo de audiencia de quince días, previa a declaración de caducidade do expediente de solicitude de licenza de obras para acondicionamento e apertura de centro de perruquería e estética na estrada de Castela 253 baixo, por estar paralizado o procedemento iniciado a súa instancia por un prazo superior a tres meses e a documentación solicitada ser imprescindible para a súa resolución. Provindencia que foi publicada no Boletín Oficial da Provincia de 20/04/2013 (BOP núm.75). V. Con data 22/03/2012 a Policía Local informa que Merchad SC fixo obras de acondicionamento e exerceu a actividade ata o mes de novembro do ano 2009 aproximadamente e mais tarde a empresa C&M fixo outras obras de acondicionamento e esta a exercer a actividade desde o mes de decembro do ano 2011. VI. Consultados os arquivos e rexistros existentes no Negociado de Licenzas consta que con data 23/09/2011 e Rexistro de Entrada núm.41283 C&M Estilistas SC solicitou licenza de obras para acondicionamento de local para perruquería na estrada de Castela núm.253 baixo. I. Artigos 194 e seguintes da Lei 9/02 de 30 de decembro de ordenación urbanística e protección do medio rural de Galicia. II. Artigos 71 e 92 da Lei 30/92 de 26 de novembro de réxime xurídico das administracións públicas e do procedemento administrativo común. De conformidade co exposto e co informe do xurista de Urbanismo, formúlase ao concelleiro delegado de Urbanismo, Infraestruturas e Contratación a adopción das seguintes: Declarar a caducidade do expediente de solicitude de licenza de obras para acondicionamento e apertura de centro de perruquería e estética na estrada de Castela 253 baixo (Exped. P109/08 e AP163/08), promovida por Merchad SC e proceder ó seu arquivo.” Contra a resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 28 de novembro de 2013.” Ferrol, 11 de decembro de 2013. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez